kardosdrur/scandi-wiki huggingface dataset:
Sonny Tronborg

Sonny Tronborg (Petersen) (7. maj 1953 – 9. juni 2009) var en dansk maler, performance- og installationskunstner.

Efter egen angivelse smidt ud af folkeskolen i 7. klasse. Uddannet på Det kongelige danske Kunstakademi i København fra 1978 til 1986. 

Tilhørte sammen med bl.a. Michael Kvium og Christian Lemmerz gruppen af "vilde malere", som dukkede frem i begyndelsen af 1980 ´erne, og har sammen med dem arbejdet både med film og performance.

Lod sig inspirere af naturen, bl.a. omkring Sorø, på Læsø og i Skagen.

Har lavet udsmykninger til den nye opera i København og til Musikhuset i Århus. Har også lavet kirkekunst, herunder en stor altertavle i Houlkær Kirke i Viborg.

Eksterne henvisninger 
 
 http://www.sonnytronborg.dk 
 

Malere fra Danmark
Kunstnere fra Danmark
23rd Street (PATH station)

23rd Street er en PATH station, der åbnede den 15. juni 1908, og den ligger på 23rd Street og Sixth Avenue (Avenue of the Americas), i det nordlige af Manhattans Chelsea-kvarter.

Denne PATH station har side perroner, men passengere skal gå et niveau ned, gå gennem en fodgængertunnel, og så gå op til en anden trappe der fører til New York City Subway mezzaninen. PATH-billettælleapparaterne ligger i fodgængertunnelen, som er under IND Sixth Avenue Line sporene.

Det er muligt at skifte til New York City Subway F og V tog på IND Sixth Avenue Line ved 23rd Street.

Nærliggende attraktioner 
 Flatiron Building
 Madison Square Park
 New York Life Insurance Building

Eksterne links 
 http://www.panynj.gov/CommutingTravel/path/html/23rd.html 

Port Authority Trans-Hudson
Ekarma

Ekarma (russisk: Зкарма) er en vulkansk ø i den norlige del af øgruppen Kurilerne i Rusland. Øen har et areal på 30 km² og er 7,5 km lang og 5 km bred. Den vestlige vulkan på øen har en højde på 1.170 moh. Ekarma er fortsat aktiv og det sidst kendte udbrud var i 1980.

Mellem Ekarma og Sjiasjkotan ligger Ekarmasundet. Administrativt hører øen til Sakhalin oblast.

Eksterne henvisninger 

 Ekarma på Global Volcanism Program 
 Sakhalin oblast

Bjerge i Rusland
Sakhalin oblast
Øer i Rusland
Vulkaner i Rusland
Lincolnshire

Lincolnshire er et county (sammenligneligt med et grevskab eller amt) i det østlige England. Det grænser op til Norfolk, Cambridgeshire, Rutland, Leicestershire, Nottinghamshire, South Yorkshire og East Riding Yorkshire. Desuden har det en blot 19 meter lang grænse til Northamptonshire, hvilket er Englands korteste countygrænse. Residensbyen er Lincoln, hvor dets countyråd har sin forsamling.

Det ceremonielle county Lincolnshire består af non-metropolitan countyet Lincolnshire samt de enhedlige myndigheder North Lincolnshire og North-East Lincolnshire.

Countyet er det næststørste af de engelske counties, og det er primært et landbrugscounty. Det kan opdeles i en række geografiske sekundære regioner, herunder: Lincolnshire Fens (sydlige Lincolnshire), The Carrs (svarende til Fens, men i det nordlige Lincolnshire), Lincolnshire Wolds og det industrielle æstuarium Humber samt nordsøkysten ved Grimsby og Scunthorpe.

Berømte personer 
 John Franklin – polarforsker
 Bruce Barrymore Halpenny – militærhistoriker og forfatter
 Isaac Newton – videnskabsmand fra Woolsthorpe-by-Colsterworth
 Jennifer Saunders – skuespiller og komiker
 Bernie Taupin – sangskriver for Elton John
 Rod Temperton – sangskriver
 Alfred Tennyson – digter
 Margaret Thatcher – tidligere premierminister i Storbriannien
 Charles Wesley – grundlægger af den metodistiske bevægelse

Eksterne henvisninger
Miljøpram

Miljøprammene bruges af Søværnet i Danmark.

De 3 miljøpramme blev overtaget af Søværnet i 1996 da alle miljøskibe blev overdraget fra Miljøstyrelsen. Prammene bruges til at omsamle olie fra andre miljøskibe, således at den samlede opsamlingskapacitet øges og skibene ikke behøver at gå i havn så ofte for at komme af med den opsamlede olie.

Prammene har ingen motor og er derfor afhænging af andre skibe til at slæbe dem frem og tilbage. Hver pram har kapacitet på ca. 300 m³ olie samt et opbevaringrum til diverse grej på ca 60 m³. Prammene er fordelt med en på Flådestation Frederikshavn, en på Flådestation Korsør og en på Marinestation Holmen.

Referencer, kilder og eksterne links 

 Folketinget: Notat om miljøskibenes levetid

Søværnet
Vimont (Calvados)

Vimont er en kommune i Calvados departementet i regionen Basse-Normandie.

Geografi 
Kommunen ligger ved porten til Pays d'Auge på Caen-sletten, hvor der foregår intensiv kornavl.
Vimont består af et netværk af kanaler, som blev gravet i det 17. og 18. århundrede herunder "Grand canal Oursin". Et stort antal diger gav mulighed for at udvikle jagt på trækfugle.

Historie 
Oprindeligt lå landsbyen Vimont i nærheden af den nuværende gård Brasier, men i 17. og 18. århundrede blev landsbyen og dens kirke (som blev ødelagt i 1704) flyttet mod kongevejen (i dag Route Nationale 13) nogle hundrede meter borte.

Under 2. verdenskrig blev Vimont fuldstændig besat i slutningen af 1943. Lige indtil invasionen holdt den tyske 21. panserdivision, som var placeret syd for Caen, området besat. Det 125. pansergrenaderregiment under oberst Hans von Luck, var placeret i Vimont med støtte fra to kompagnier stormartilleri.
Senere, på grund af et allieret fremstød for at etablere et brohoved øst for Orne-floden, blev regimentet flyttet mod Caen og blev den 19. juli 1944 afløst af 12. SS panserdivision.

På grund af dens strategiske position ved jernbanen var Vimont et vigtigt mål under operation Goodwood for Guards divisionen i 2. britiske armé. Det var imidlertid først den 10. august, at canadiske og britiske tropper kunne befri Vimont efter hårde kampe mod 12. SS panserdivision.

Seværdigheder og monumenter 
 Mindesten for slaget ved Val-ès-Dunes i 1047 af hertugen Vilhelm Erobreren
 Slottet St. Pierre Oursin, som i dag er omdannet til boliger.

Personligheder fra kommunen 
 Monsieur de Mezy, guvernør af Canada under Ludvig 14. var søn af Saffray seigneur de Vimont.

Eksterne kilder 

 Vimont på l'Institut géographique national 

Byer i Calvados
Symbian

Symbian er et operativsystem til for mobile enheder som PDA'er og mobiltelefoner. 

Symbian Ltd. blev dannet den 24. juni 1998, som et samarbejde mellem Ericsson, Nokia, Motorola og Psion for at skabe en platform for PDA'er og mobiletelefoner. Symbian var tidligere ejet af Nokia (56.3%), Ericsson (15.6%), Sony Ericsson (13.1%), Panasonic (10.5%) og Samsung (4.5%). Ti år senere, den 24. juni 2008, annoncerede Nokia, at de vil overtage alle aktieandele, som de ikke selv ejer. Overtagelsen kostede Nokia 410 millioner USD.Overtagelsen skete i Nokias bestræbelser på at etablere en samlet open softwareplatform til mobiltelefoner. Denne platform blev samlet i en nyetableret nonprofitorganisation med navnet Symbian Foundation.

Se også 
 Symbian Foundation.

Eksterne henvisninger 

 Symbians officielle hjemmeside (engelsk).
 UIQs officielle hjemmeside (engelsk).

Referencer 

Indlejrede styresystemer
Mobile styresystemer
Vorbach

Vorbach er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Kirchenthumbach.

Geografi 
Vorbach ligger i Naturpark Nördlicher Oberpfälzer Wald i Planungsregion Oberpfalz-Nord.
 
Ud over Vorbach ligger i kommunen landsbyerne Höflas og Oberbibrach.

Eksterne henvisninger
Waidhaus

Waidhaus er en købstad (markt) i Landkreis Neustadt an der Waldnaab i Regierungsbezirk Oberpfalz i den tyske delstat Bayern.

Geografi 
Waidhaus ligger i Planungsregion Oberpfalz-Nord ved grænsen til Tjekkiet. Waidhaus ligger ved foden af Sulzberg, på hvis „Alten Schloß“ ligger i 755 meters højde i et Naturreservat med udstrakte urskovsagtige løv- og blandet skov. I århundreder førte handelsruten fra Nürnberg til Prag gennem Waidhaus.

Ud over Waidhaus, ligger i kommunendisse landsbyer og bebyggelser: Berghaus, Birklohe, Frankenreuth, Grafenau, Hagendorf, Hörlmühle, Kühmühle, Marxmühle, Naglerhof, Oberströbl, Ödkührieth, Papiermühle, Pfälzerhof, Pfrentsch, Reichenau, Reinhardsrieth og Ziegelhütte.

Trafik 
Grænseovergangen Waidhaus er den største tyske grænseovergang til Tjekkiet, A 6 er den direkte motorvejsforbindelse Paris–Prag.

Eksterne henvisninger 

 Luftfotos
 Frankenreuth
 Pfrentsch
Waldthurn

Waldthurn er en købstad (markt) i Landkreis Neustadt an der Waldnaab i Regierungsbezirk Oberpfalz i den tyske delstat Bayern.
I kommunen Waldthurn ligger valfartstedet Fahrenberg.

Historie 
Waldthurn hørte under den böhmiske adelsslægt Lobkowitz, som solgte området til Kongeriget Bayern i 1806.
Mange historiske bygninger gik tabt i en stor brand 5. Oktober 1865.

Inddeling 
I kommunen ligger ud over Waldthurn disse landsbyer og bebyggelser
 Albersrieth
 Bernrieth
 Brunnhof
 Frankenrieth
 Goldbrunn
 Irlhof
 Kühbachhof
 Lennesrieth
 Oberbernrieth
 Oberfahrenberg
 Ottenrieth
 Sandbachhöf
 Spielberg
 Unterfahrenberg
 Wampenhof
 Woppenrieth
 Mangelsdorf
 Buch
 Lindnermühle
 Maienfeld

Eksterne henvisninger 

 Luftfotos
 Ortschaft Albersrieth
Førslev Idrætsforening

Førslev Idrætsforening er en idrætsforening stiftet i 1907 i Førslev (ved Haslev, Faxe Kommune) ved siden af Førslev Gl. Købmandsgaard. I dag er der både fodbold, håndbold, gymnastik, petanque og badminton i foreningen. Foreningens formand er for tiden Ib V. Nielsen.

Idrætsforeninger i Danmark
Fodboldklubber under DBU Sjælland
Håndboldklubber i Danmark
Gymnastikforeninger i Danmark
Badmintonklubber i Danmark
Etableret i 1907
Faxe Kommune
Torrpedorr

Torrpedorr var en dansk rap-gruppe, der stod bag hittet "Lommen fuld af guld", der blev ugens uundgåelige på DR's radiokanal P3. Torrpedorr bestod af rapperne DeubleE og RalleMouze og produceren Adam Sampler, men efter RalleMouz døde i 2011 stoppede Torrpedorr.

Diskografi 
 Lommen Fuld Af Guld - EP (2007)
 Blomsterbørns Monsterbørn (2008)
 Grovsmask + (2009)
 Sjollerkomiteen (2011)

Kilder 

Musikgrupper fra Danmark
Musikgrupper fra 2007
Buck-boost-konverter (flertydig)

Der er to forskellige topologier som kaldes buck–boost-konverter.
Begge kan producere en output-spænding meget større (i numerisk størrelse) end input-spændingen.
Begge kan producere et større spektre af output-spændinger; fra en maximum output-spænding til næsten nul:
 Buck-boost-konverter – Den inverterende topologi – output-spændingen er af den modsatte polaritet end input-spændingen
 Buck-boost-konverter (ikke-inverterende) – En Buck (step-down) konverter fulgt af en Boost (step-up) konverter

Se også 
 buck-boost-transformator
Buck-boost-konverter (ikke-inverterende)

En ikke-inverterende buck-boost-konverter er en Buck (step-down) konverter fulgt af en Boost (step-up) konverter – output-spændingen er af samme polaritet som input-spændingen, og kan være mindre og større end input-spændingen. Sådan en ikke-inverterende buck-boost-konverter kan anvende én enkelt spole som kan anvendes til både buck-spolen og boost-spolen.

Kilder/referencer 

Elektrisk energigearing
Feynman-punktet

Feynman-punktet er en sekvens af seks 9-taller, som begynder på plads nummer 762 i tallet π. Det er opkaldt efter fysikeren Richard Feynman, der engang udtalte under en forelæsning, at han gerne ville fremsige tallene i π indtil det punkt, hvor han smart kunne sige "ni ni ni ni ni ni og så videre."

Pi op til og med Feynman-punktet 
Alle cifre i π op til og med Feynman-punktet er som følger

Statistik 
For et tilfældigt valgt reelt tal er sandsynligheden for seks på hinanden følgende 9-taller så tidligt i sekvensen kun 0,08%. 

Den næste sekvens af seks cifre, igen sammensat af 9-taller, begynder på position 193.034.  Den næste særskilte sekvens af seks på hinanden følgende cifre er 8 på position 222.299. Af de resterende cifre er 0 det sidste ciffer, der gentages 6 gange, begyndende på position 1.699.927.

Feynman-punktet er også den første forekomst af fire og fem på hinanden følgende cifre. Den næste forekomst af fire på hinanden følgende cifre er 7 på position 1.589. 

De positioner, som de første forekomster af strenglængde på 1, 2, ..., 9 på hinanden følgende 9-taller er henholdsvis 5, 44, 762, 762, 762, 762, 1.722.776, 36.356.642, og 564.665.206;

Referencer

Se også 

 Piphilologi

Eksterne henvisninger 

 Feynman Point Mathworld Artikel  – Fra Mathworld projektet.
 Pi-søgningssidene  – Søg i cifre af pi.

Tal
Weiherhammer

Weiherhammer er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er hjemsted for Verwaltungsgemeinschaft Weiherhammer.

Geografi 
Weiherhammer ligger i Planungsregion Oberpfalz-Nord.
 
Ud over Weiherhammer ligger i kommunen landsbyerne Kaltenbrunn, Kohlberg, Mallersricht, Röthenbach og Etzenricht.

Eksterne henvisninger 

 Luftfotos
Windischeschenbach

Windischeschenbach er en by i Landkreis Neustadt an der Waldnaab i Regierungsbezirk Oberpfalz i den tyske delstat Bayern.

Geografi 
Byen ligger vest for sammenløbet af floderne Fichtel- og Waldnaab. Det højeste punkt i kommunen er Ritzerberg der er 552 meter højt.

Inddeling 
Ud over Windischeschenbach ligger i kommunen disse landsbyer og bebyggelser:
 Neuhaus
 Dietersdorf
 Bernstein
 Ödwalpersreuth
 Naabdemenreuth
 Nottersdorf
 Harleshof
 Gleißenthal
 Bach
 Berg
 Pleisdorf
 Schweinmühle
 Johannisthal

Kultur og seværdigheder 
Windischeschenbach er kendt som „Porten til Waldnaabtal“, og er etrekreationsområde for vandrere og cyklister. Waldnaabtalmuseum i Burg Neuhaus er et regionalt arkiv for kultur og folkekunst. På Burg Neuhaus er der et 23 m højt tårn ved navn  „Butterfassturm“.

Videnskab 
Uden for regionen er Windischeschenbach kendt for det Kontinentale Dybdeboringsprojekt, hvor man i forskningsøjemed borede over 9 km ned i undergrunden – den dybeste boring i Tyskland.

Eksterne henvisninger 

 Luftfotos
 Windischeschenbach : Historische Spurensuche – Die Junge Pfalz in Bayern (Haus der Bayerischen Geschichte)
Branislav Ivanović

Branislav Ivanović (født 22. februar 1984) er en serbisk fodboldspiller, som i øjeblikket januar 2017  spiller for den russiske klub Zenit Skt. Petersborg. Branislav er forsvarsspiller.

Han har tidligere spillet i OFK Beograd og Lokomotiv Moskva, og han var tidligere Chelsea F.C. manager Avram Grants andet indkøb, efter Nicolas Anelka. Han har ingen officiel yndlingsposition, og han kan spille både som højre forsvarer eller midterforsvarer. Han havde sin debut-kamp mod Portsmouth F.C. i Carling-Cuppen, hvor han overtog Jose Bosingwas plads.

Personlige liv 
Hans kælenavn er "ulykke", et kælenavn for den serbiske navn Branislav. Ivanović har en søn ved navn Stefan. 

Hans fætter Dejan Milovanović, er også professionel fodboldspiller.

Eksterne henvisninger 

Fodboldspillere fra Serbien
Fodboldspillere fra Chelsea F.C.
Fodboldspillere fra Lokomotiv Moskva
Fodboldspillere fra OFK Beograd
Deltagere ved verdensmesterskabet i fodbold 2010
Deltagere ved verdensmesterskabet i fodbold 2018
Sven Felding

Sven Felding (født 4. juli 1944) er en dansk arkitekt og fra 2000-2012 rektor for Kunstakademiets Arkitektskole.

Han var tidligere overarkitekt hos DSB og arkitekt hos arkitektfirmaet Vilhelm Lauritzen, hvor han blandt andet stod for Shells store motorvejsanlæg.

Felding blev første gang valgt til rektor for Kunstakademiets Arkitektskole i 2000 og genvalgt som rektor for tredje gang i 2008. 2004 blev han Ridder af Dannebrog og 11. november 2011 Ridder af 1. grad.

Arkitekter fra Danmark
Danskere i 2000-tallet
Ansatte ved Kunstakademiets Arkitektskole
Embedsmænd fra Danmark
Riddere af 1. grad af Dannebrog
Personer i Kraks Blå Bog
Medlemmer af Det Kongelige Akademi for de Skønne Kunster
Scholia

Scholia (ental scholion; fra græsk σχόλιον, "kommentar", "fortolkning") er grammatiske, kritiske eller forklarende kommentarer, enten originale eller taget fra allerede eksisterende kommentarer, som er indsatte i marginen på et manuskript af en antik forfatter eller som glosser. En scholiast er en der skriver scholier. Omfanget kunne være lige fra enkelte glosser til længere ræsonnementer og citater fra andre (nu måske tabte) værker.

Historie 
De antikke skolier er vigtige kilder til mange aspekter om oldtiden, især antik litteraturhistorie. De tidligste skolier er fra 5. århundrede el. 4. århundrede f.v.t. (fx D-skolien om Iliaden.) Man forsatte med at kompilere skolier op til så sent som det 8. århundrede e.v.t. i det Østromerske rige.

Skolierne ændredes løbende af på hinanden følgende kopister og håndskriftsejere, og i somme tilfælde fik de så stort et omfang at der ikke var plads til dem i marginerne, og det blev nødvendigt at gøre dem til separate værker.

De græske skolier er for størstedelens vedkommende anonyme.

Liste over antikke kommentarer 

Somme antikke skolier har en tilstrækkelig kvalitet til at blive kaldt kommentarer. Eksistensen af en oversættelse af skolierne kan ofte bruges til at skelne mellem skolie og kommentar. Det følgende er en kronologisk liste over antikke kommentarer som der findes kommercielle oversættelser til:

 Asconius (c. 55 e.v.t.) til Ciceros Pro Scauro, In Pisonem, Pro Milone, Pro Cornelio og In toga candida.
 Servius (c. 400 e.v.t.) til Vergils Æneiden.
 Macrobius (c. 400 e.v.t.) til Ciceros Scipios Drøm.
 Proclus (c. 440 e.v.t.) til Platons Parmenides og Timaios og Euklids Elementerne
 Boethius (c. 520 e.v.t.) til Ciceros Topica

Anden brug af ordet skolie 
 I moderne matematiske tekster er skolier marginalnoter som kan tydeliggøre en argumentationsrække eller sammenligne det med beviser givet tidligere.
 Scholia er et akademisk tidsskrift inden for klassisk filologi. Websider: Scholia ; Scholia reviews .

Referencer 
 L.D. Reynolds og N.G. Wilson, 1974, Scribes & scholars: a guide to the transmission of Greek & Latin literature, 2nd ed. (Oxford). .

Filologi
Antikken
Litteratur fra antikken
Bøger
Maliina Abelsen

Maliina Bitsch Abelsen (født 7. februar 1976) er uddannet sociolog, medlem af det venstreorienterede parti Inuit Ataqatigiit og var Landsstyremedlem/minister for finanser og tidligere socialminister i den grønlandske regering (Naalakkersuisut). 

Maliina Abelsen er født i Danmark, men opvokset i Nuuk. Hendes kandidatur til landstingsvalget blev annonceret omkring fem uger før valget, som blev afholdt den 2. juni 2009. Ved valget opnåede Maliina Abelsen et stort antal personlige stemmer, og tiltrådte per 18. juni, 2009 som landstingsmedlem og blev efterfølgende udnævnt som Landsstyremedlem.
 Juni 2009 til marts 2011 medlem af Landsstyret for: Familie og sociale anliggender
 Marts 2011 til marts 2013 efter en rokade, medlem af Landsstyret for: Finans og nordiske anliggender.

Ved landstingsvalget den 12. marts 2013 fik Maliina Abelsen 1334 stemmer, tredieflest efter Aleqa Hammond og hendes egen partiformand Kuupik Kleist. Hun er ikke længere medlem af landsstyret idet hendes parti kom i opposition ved valget 2013.

Maliina Abelsen blev 2016 ansat som kommerciel direktør i det grønlandske luftfartsselskab Air Greenland. Hun er nu programchef for UNICEF Danmark i Nuuk.

Uddannelse 
 Folkeskole i Qorsussuaq og gymnasieuddannelse i Nuuk.
 Cand.scient.soc, Københavns Universitet 2004
 Master in Policy and Applied Social Research (Macquarie University – Australien) 2003 
Abelsen var, efter eget udsagn, den første grønlænder på Sociologisk Institut på Københavns Universitet.

Tidligere erhvervserfaring 
 2008-2009: ”Afdelingskooordinator” MIPI – Videnscenter om Børn og Unge, Grønlands Hjemmestyre
 2006-2008: ”A/C Fuldmægtig”, Udenrigsdirektoratet, Grønlands Hjemmestyre
 2004-2006: “Associate Expert/JPO” – FN’s Menneskerettighedskommissariatet, OHCHR, Genève
 2003-2004:”Editorial Assistant” – Bath University, UK

Noter

Eksterne links 
 Politisk hjemmeside 
 Ministerside, Grønlands Selvstyre 

Personer fra Nuuk
Politikere fra Inuit Ataqatigiit
Inatsisartutmedlemmer
Medlemmer af Landsstyret
Personer i Kraks Blå Bog
Sociologer fra Danmark
Alumni fra Københavns Universitet
Arbejdscyklus

Arbejdscyklus eller pulsbredde (en. Duty Cycle) er indenfor telekommunikation og elektronik en definition på hvor stor del af periodetiden, noget er aktivt.

 I et periodisk (gentagende) fænomen med forholdet mellem varigheden af fænomenet i en given tidsperiode af perioden.

Arbejdscyklus 
hvor
D er den såkaldte arbejdscyklus;
 er varigheden af funktionen hvor den er forskellig fra nul;
 er varigheden af hele perioden.

I et ideelt pulstog (rektangulære pulser), vil arbejdscyklen være pulsvarigheden delt med pulsperioden. For et pulstog hvor pulsvarigheden er 1 μs og pulsperioden er 4 μs, vil arbejdscyklen være 0,25. Arbejdscyklen til en firkantpuls er på 0,5 eller 50 %.

Kilder/referencer

Se også
Pulsbreddemodulation

Telekommunikation
Elektroniske begreber og fænomener
Volts

Volts er et album lavet af hård rock-gruppen AC/DC. Albummet blev udgivet i 1997.

Spor 
 1  Dirty Eyes" – 3:21
 2  Touch Too Much" – 6:34
 3  If You Want Blood You Got It" – 4:26 
 4  Back Seat Confidential" – 5:23
 5  Get It Hot" – 4:15 
 6  Sin City" – 4:53 
 7  She's Got Balls" – 7:56 
 8  School Days" – 5:21 
 9  It's a Long Way to the Top if You Wanna Rock'n Roll – 5:15
 10 Ride On" – 9:44

Fodnoter 

AC/DC-album
Album fra 1997
DHF's Landspokalturnering 2004/05

DHF´s landspokalturnering i 2005 var den 42. udgave af DHF's Landspokalturnering.

Mænd

1/8-finaler 
Otte hold fra Jylland og otte hold fra Østdanmark (inkl. Fyn) havde kvalificeret sig til 1/8-finalerne.

1/4-finaler 
Her deltog de otte vinderhold fra 1/8-finalerne

Semifinaler 
Her deltog de fire vinderhold fra kvartfinalerne

Finale 
Her deltog de to vinderhold fra semifinalerne. Finalen blev spillet i NRGi Arena i Århus.

Kvinder

1/8-finaler 
Otte hold fra Jylland og otte hold fra Østdanmark (inkl. Fyn) havde kvalificeret sig til 1/8-finalerne.

1/4-finaler 
Her deltog de otte vinderhold fra 1/8-finalerne

Semifinaler 
Her deltog de fire vinderhold fra kvartfinalerne

Finale 
Her deltog de to vinderhold fra semifinalerne. Finalen blev spillet i NRGi Arena i Århus.

Kilder 
 Resultater for mænd 
 Resultater for kvinder 
 Pokalvindere gennem tiderne 

2004/05
Håndbold i 2005
Håndbold i 2004
A18 (Polen)

A18 er en motorvej i Polen, der går fra Olszyna til Krzywa. Den vestgående del af motorvejen blev totalrenoveret fra 2004 til 2006, mens den østgående del ikke er blevet fornyet siden 1930'erne. Vejen er foreløbig 17 km lang, men når udbygningen bliver færdig i 2010, vil den være 78 km lang.

Afkørsler
 Grænseovergang PL/D ved Forst
 Told og parkering for lastbiler.
 Olszyna
 Królów
 Żary
 Iłowa
 Bolesławie
 Lipiany
 Krzyżowa 

Veje i Polen